**9. razred** **( 4. maj – 8. maj 2020) slovenščina**

*… Sen je, sen!*

*Življenje je sovraštvo, večen boj …*

 *Dragotin Kette: Na otčevem grobu*

Dragi učenec/učenka!

V tem tednu boš spoznal/a slovenskega pesnika **Dragotina Ketteja**, ki je živel in ustvarjal v času moderne.

**V ponedeljek, 4. maja**, večkrat po tiho ali na glas preberi njegovo pesem **Na otčevem grobu** v berilu.

V zvezek si (pod književnost) zapiši njegovo ime in priimek ter naslov pesmi. Izpiši vse neznane besede iz pesmi in njihovo razlago poišči v spletnem SSKJ-ju. Na internetu poišči fotografijo Dragotina Ketteja in si jo prilepi v zvezek.

**V torek, 5. maja**, pesem še enkrat počasi preberi in pisno v zvezek odgovori na vprašanja, ki jih najdeš v berilu pod Raziskujem besedilo.

**V sredo, 6. maja**, boš odgovarjal/a na vprašanja v berilu pod Potujemo v svet književnosti. Ponovil/a boš značilnosti soneta, ki smo ga spoznali v osmem razredu, ko smo obravnavali Prešernovo pesem Apel in čevljar.

* Značilnosti soneta boš zapisal/a v zvezek.
* Zapiši, kaj je oklepajoča rima.

Odgovori na vprašanja:

* Kaj je tema pesmi?
* Koga pesnik nagovarja?
* V katerem verzu je zapisana glavna misel pesmi?
* Določi ritem pesmi.
* Iz prve kitice izpiši okrasni pridevek.
* v četrti kitici poišči nasprotje.

**Zapiske tega dne in odgovore na vprašanja poslikaj mi jih pošlji še isti dan na:** mirjam.lapanja1@guest.arnes.si

**V četrtek, 7. maja**, si v berilu preberi življenje in delo Dragotina Ketteja pod Kaj vem o pesniku. V obliki miselnega vzorca si zapiši ključne podatke o življenju in delu pesnika v svoj zvezek.

**V petek, 8. maja**, ponovi vse, kar si se do zdaj naučil/a o Dragotinu Ketteju in njegovi pesmi Na otčevem grobu, tako da boš rešil/a delovni list, ki ga najdeš na tej povezavi:

<https://ucilnice.arnes.si/pluginfile.php/2005325/mod_resource/content/1/Na%20ot%C4%8Devem%20grobu%20-%20delovni%20list.pdf>

*Rešitve najdeš na naslednjem listu spodaj. Poglej jih, ko si nalogo že rešil.*

Če imaš možnost, si rešeni delovni list natisni in prilepi v zvezek.

Z dobro voljo – naprej!

REŠITVE DELOVNEGA LISTA

1. b

2. b

3. b

4. c

5. Oče je pripovedoval sinu, da je življenje srečno.

6. Življenje je sovraštvo, večni boj.

7. pot negotov

 brez smotra

 brez prijateljev

 brez sreče

 sam

 z dušoj žalostnoj

8. c

9. d

 10. sonet

11. France Prešeren

12. abba – oklepajoča

13. 3, 4, 2, 6, 8